S-308/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. maí 2017, á hendur I-kvk-þgf M-kvk-þgf G-kvk-þgf, kt. 000000-0000, Njálsgötu 48a, Reykjavík, fyrir eftirtalin umferðarlagabrot á Akranesi á árinu 2017 með því að hafa:

I

Að kvöldi föstudagsins 3. mars ekið bifreiðinni UX-177 svipt ökurétti, undir áhrifum áfengis og ófær um að stjórna bifreiðinni örugglega vegna áhrifa ávana- og fíkniefna (í blóði mældist vínandamagn 1,00 ‰ og tetrahýdrókannabínól 2,4 ng/ml) suður Þjóðbraut uns aksturinn var stöðvaður skömmu síðar á Þjóðbraut við hús nr. 11, og í sama skipti haft í vörslum sínum, í jakkavasa, 0,07 g af marijúana sem kom í ljós er hún tæmdi vasa sína á lögreglustöð og var haldlagt af lögreglu.

II

Sunnudaginn 9. apríl ekið sömu bifreið svipt ökurétti suður Akurgerði við Kirkjubraut uns aksturinn var stöðvaður skömmu síðar.

Teljast brot í báðum liðum varða við 1. mgr. 48. gr., en brot í lið I enn fremur við 1. sbr. 2. mgr. 45. gr., 1. og 2. mgr. 45. gr. a., allt sbr. 1. mgr. 100. gr. umferðalaga nr. 50/1987, sbr. 1. gr. laga nr. 48/1997, og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006, og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 23/2001.

Ákærða krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er háttsemin réttilega heimfærð til refsiákvæða í ákæru.

Ákærða er fædd í október 1983. Í samræmi við framlagt sakavottorð, dagsett 2. maí 2017, er við ákvörðun refsingar miðað við að ákærða sé nú í þriðja sinn fundin sek um að aka óhæf til að stjórna bifreið örugglega vegna áhrifa ávana- og fíkniefna og/eða undir áhrifum áfengis og í fyrsta sinn svipt ökurétti.

Með hliðsjón af framangreindu, sakarefni málsins og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 30 daga.

Með vísan til lagaákvæða í ákæru, einkum 3. mgr. 101. gr. umferðarlaga, er ákærða svipt ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 0,07 g af marijúana, sem lögregla lagði hald á við rannsókn málsins.

Ákærða greiði 104.172 krónur í sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, I-kvk-nf M-kvk-nf G-kvk-nf, sæti fangelsi í 30 daga.

Ákærða er svipt ökurétti í ævilangt frá birtingu dómsins að telja.

Upptæk eru gerð til ríkissjóðs 0,07 g af marijúana.

Ákærða greiði 104.172 krónur í sakarkostnað.

L-kvk-nf R-kvk-nf S-kvk-nf